Shuningdek, Turkmanistonning sobiq prezidenti Haj ziyoratini amalga oshirdi. Foto: tdh.gov.tm Turkmaniston Xalq Maslahati raisi, mamlakatning sobiq prezidenti Gurbanguli Berdimuhamedov Haj ziyoratini amalga oshirdi va Makka shahrida Qurbonlik sadaqasini berdi. Bu haqda Turkmaniston rasmiy matbuoti yozdi. Sadaqa dunyodagi eng katta masjid - Al-Haramda berilgan. Unda Makkaga tashrif buyurgan Turkmaniston delegatsiyasi a’zolari, Saudiya Arabistoni rasmiy vakillari, ziyoratchilar ishtirok etdi. «Bu muqaddas zaminda qilingan ezgu ishlar va marhumlarni xotirlash uchun qilingan ezgu odatdir», deyiladi xabarda. Avvalroq, Turkmanistonda Gurbanguli Berdimuhamedovga tug‘ilgan kunida medal, orden va «Arkadag‘» shahri sovg‘a qilingan edi.